**José María Martín Rodríguez**, máis coñecido como **Cheché Martín**, nado na Coruña o 25 de abril de 1924 e finado na mesma cidade o 23 de xuño de 2006, foi xogador de fútbol durante a década dos 50, na posición de defensa. Ó rematar a carreira como futbolista dedicouse á arte como pintor e tamén adestrou varios equipos.

Traxectoria
-----------

Era fillo de Joaquín Martín, secretario do Concello da Coruña, e de Elvira Rodríguez, filla á súa vez do célebre Médico Rodríguez. En agosto de 1936 seu pai foi fusilado no Campo da Rata, a mans de militares do bando nacional, o que motivou que a familia emigrase a Buenos Aires, Arxentina. Alí comezou a súa carreira como futbolista que compaxinaba co traballo de debuxante sendo ilustrador na revista *Austral* e facendo caricaturas nos bares da cidade.

Iniciou a súa carreira no Banfield, pasando posteriormente polo Deportivo Vasco de Caracas e o Angers SCO, da cidade francesa de Angers.

Na tempada 1948–49 fichou polo Deportivo da Coruña, adestrado inicialmente por Gabriel Andonegui e logo por Cuqui Bienzobas. Na súa primeira campaña participou en 19 partidos, quedando na 10ª posición da táboa. Na tempada 1949–50, adestrado por Alejandro Scopelli, xogou 24 partidos e anotou 2 goles, un na vitoria por 3-0 contra o Real Madrid e outro no derbi galego fronte ao Celta de Vigo. Esta campaña o *Dépor* quedou subcampión, cun punto menos que o líder, o Atlético de Madrid.

Na tempada 1950–51 fichou polo FC Barcelona, onde na súa primeira campaña participou en 21 encontros e conquistou o título de liga. Na tempada 1951–52 e adestrado por Ferdinand Daucik, xogou 22 partidos, logrando novamente o título de liga, ademais da Copa do Xeneralísimo, a Copa Latina e a Copa Eva Duarte. En xuño de 1952 debutou como internacional nun partido contra Irlanda. Na tempada 1952–53 xogou tan só 12 partidos, pero conseguindo novamente o título de liga, Copa do Xeneralísimo e Copa Eva Duarte.

Na tempada 1953–54 firmou polo Atlético de Madrid, onde na súa primeira campaña participou en 15 partidos e anotou un gol, e o equipo quedou na zona media da táboa. Na tempada 1954–55 xogou 23 encontros e anotou 2 goles, quedando novamente na zona media da clasificación. Na campaña 1955–56 participou en 30 partidos e anotou 1 gol. Ese ano o equipo quedou 5º clasificado.

Na tempada 1956–57 fichou polo Valencia CF, adestrado por Lluís Miró. Na súa primeira campaña no conxunto valencianista participou en 17 partidos e anotou un gol. Na tempada 1957–58 xogou tan só un encontro.

### Selección nacional

Cheché Martín xogou un único encontro coa selección española. Era un partido contra Irlanda o 1 de xuño de 1952, que rematou con vitoria española (6–0). Cheché xogou o encontro completo.

### Adestrador

Na tempada 1968–69 adestrou o Deportivo da Coruña, en Primeira División, logrando quedar no 10º posto da táboa. Na campaña 1969–70 continuou no equipo coruñés, descendendo ao final do exercicio a Segunda División.

Na tempada 1970–71 foi contratado polo Real Zaragoza, onde tan só estivo 6 xornadas, sendo substituído por Domingo Balmanya. Ese ano o equipo aragonés descendeu a Segunda División como último clasificado.

Na tempada 1972–73 adestrou o Real Valladolid, en Segunda División. Logrou deixar o equipo no 5º posto, a 6 puntos dos postos de ascenso directo.

Na tempada 1974–75 fichou polo Recreativo de Huelva, no que estivo as 20 primeira xornadas. Foi destituído debido aos malos resultados (4 vitorias, 7 empates e 9 derrotas) e o seu substituto foi Pedro Eguiluz.

Na tempada 1975–76 volveu ao Deportivo da Coruña, substituíndo na xornada 33 a José Antonio Naya, quedando ao final da campaña a 5 puntos dos postos de ascenso directo a Primeira División. Na tempada 1976–77 empezou adestrando o Deportivo o arxentino Héctor Rial, ata q-ue deixou o posto por problemas de saúde, sendo substituído por Cheché Martín na xornada 14. Con todo, tamén este tivo que deixar o equipo por enfermidade, permanecendo só 14 xornadas e sendo substituído provisionalmente por José López, ata a chegada a falta de 6 partidos de Juan Arza. Martín colleu o *Dépor* no 11º posto e deixouno no 8º lugar no momento da súa marcha. Ese ano o equipo quedou en media táboa.

Palmarés
--------

Barcelona
* Copa do Xeneralísimo (3): 1951, 1952, 1952–53
* Liga de España (2): 1951–52, 1952–53
* Copa Latina (1): 1952
* Copa Eva Duarte (2): 1951-52, 1952–53

Véxase tamén
------------

### Bibliografía

* Entrada "Martín Rodríguez, José María" do *Dicionario biográfico de Galicia*, T. 2, p. 279, Ir Indo Edicións, 2010-2011, Vigo.
* Lezcano González, Arturo (2005). *Cheché Martín, fútbol sobre lenzo*. Santiago de Compostela: Edicións Lea. ISBN 84-95444-62-3.

| * v
* c
* e
Deportivo da Coruña – Tempada 1949–50 |
| --- |
| *1º subcampionato de liga* |
| 
* Acuña
* Cheché Martín
* Ponte
* Pedrito
* Waldo Botana
* Moll
* Guimeráns
* Dieste
* Franco
* Tino
* Marquínez
* Pita
* Juanete
* Carlitos
* Ponce
* García
* Lujambio
* Adestrador: Scopelli

 |

| * v
* c
* e
Deportivo da Coruña – Adestradores |
| --- |
| 
* Otero (1925–26)
* Monegal (1926)
* Gila (1926–27)
* Paz (1927–28)
* Gila (1928)
* Woggenhuber (1928)
* Iglesias (1928–29)
* Balsa (1929)
* Paco (1929–30)
* Gila (1930–33)
* Planas (1933–34)
* Fariña (1934)
* Gila (1934–35)
* Gencsy (1935–36)
* Chacho (1936)
* Plongeón (1937–38)
* Graña (1939–40)
* Hilario (1940–41)
* Mariño (1941–42)
* Chacho (1942)
* Mariño (1942–43)
* Lafuente (1943–45)
* Hilario (1945–46)
* Graña (1946–47)
* Urquiri (1947–48)
* Andonegui (1948–49)
* P. Torres (1949)
* Bienzobas (1948–49)
* Scopelli (1949–50)
* Díaz (1950–51)
* Chacho (1951–52)
* Casal (1952–53)
* Fariña (1953)
* Herrera (1953)
* Iturraspe (1953–54)
* Toba (1954–55)
* Vizoso (1955–56)
* Pahiño (1956)
* Zubieta (1956–57)
* Villalonga (1957)
* Rodríguez (1957)
* Iturraspe (1958)
* Toba (1958)
* Pons (1958–59)
* Hilario (1959)
* Barrio (1959–61)
* Otxoantezana (1961–62)
* Rabassa (1962)
* Vizoso (1962–63)
* Lelé (1963)
* Olsen (1963–64)
* Otxoantezana (1964)
* Carniglia (1964–65)
* Vizoso (1965)
* Orizaola (1965–67)
* Moll (1967)
* Eguiluz (1967–68)
* Martín (1968–70)
* Olsen (1970)
* Arsenio (1970–73)
* Riera (1973)
* C. Torres (1973–74)
* Orizaola (1974)
* Irulegui (1974–75)
* Naya (1975–76)
* Martín (1976)
* Rial (1976)
* Martín (1976–77)
* López (1977)
* Arza (1977–78)
* Mateos (1978)
* Suárez (1978–79)
* García-Verdugo (1979–80)
* Joseíto (1980)
* Martínez (1980–81)
* Vaz (1981–82)
* Arsenio (1982–85)
* Aranguren (1985–86)
* Ríos (1986–87)
* Vaz (1987–88)
* Arsenio (1988–91)
* Boronat (1991–92)
* Arsenio (1992–95)
* Toshack (1995–97)
* Corral (1997)
* Silva (1997)
* Corral (1997–98)
* Irureta (1998–05)
* Caparrós (2005–07)
* Lotina (2007–11)
* Oltra (2011–12)
* Paciência (2012–13)
* Vázquez (2013–14)
* Fernández (2014–15)
* Víctor (2015–16)
* Garitano (2016–17)
* Mel (2017)
* Parralo (2017–18)
* Seedorf (2018)
* Natxo (2018–19)
* Martí (2019)
* Anquela (2019)
* Luis César (2019)
* Vázquez (2019–2021)
* De la Barrera (2021)
* Jiménez (2021–22)
* Cano (2022–2023)
* De la Barrera (2023)
* Idiakez (2023–)

 |

|  |  |
| --- | --- |
| Control de autoridades | 
* Wd: Q12386093
* BDFutbol: 9711
* EUfootballInfo: 13141
* NFT: 40935

 |